section_heading: Životopis
paragraph_text: Nakon smrti njegova oca, kralja Rudolfa I. († 1291.), njemački izborni knezovi pobojali su se moćnih Habsburgovaca pa su za novog njemačkog kralja izabrali Adolfa Nassauskog (1292. – 1298.). Albert je bio primoran prihvatiti njihov izbor i priznati novoga vladara, a istovremeno je radio na učvršćivanju vlasti u svojim nasljednim zemljama. U Austriji, koju je njegovo otac stekao za obitelj Habsburg, plemstvo se pobunilo protiv novih gospodara, no Albert je u tri godine uspio slomiti njihov otpor i sklopiti savez s hrvatsko-ugarskim kraljem Andrijom III. (1290. – 1301.), čime je osigurao svoje istočne posjede.<ref>Budak, Neven, Strcha, Mario, Krušelj, Željko, Habsburzi i Hrvati, str. 10.